aku langsung mudun.“Ayoo mas gek ndang di pecah.” Panjaluku marang mas Tri.“Kosik tho sabar… Lha Yusi endi?” sing dhuwe duren ngosikake.“Wes mengko lak mrene dhewe.” saurku.“Aduh makkk…… aku iki mau ngentas wae ngimpi, kok saiki durene teko temenan.” Ujug-ujug Yusi wes ngadeg ing mburiku.“Di pecah ning teras ngarep wae yo mas, sing panggonane rada jembar. Gen luwih nikmat olehe mangan duren.” Yusi sing awe hide supaya anggone mecah duren ing teras ngarepan.“Ayoo lah….” Wangsulane Mas Tri karo nyangking duren-e.“Lha arit-e endi?” tekone nalika arep mecah duren.“Yah… mosok arit tekon karo aku mas?” saurku.“Lha njur piye iki olehe mecah, arite wae gak ana.” Bacute mas Tri karo nyengenges.“Sek mas…” Yusi terus ngadeg mlebu omah maneh, balik-balik wes nyangking bedog.“Lha… iki ana bedog. Bedog-e sapa iki Yus?” tekonku marang Yusi.“Wes rak penting iki dhuweke sapa, sing penting duren-e ndang dipecah.” Saure enteng.Bedog banjur dicandak karo mas Tri, lan duren wiwit di pecah. Kanggo ngurangi eri-ne sing cringih-cringih tajem, duren di gepuk-gepuk nganggo lempengane bedog. Nalika dirasa wes pada pupak eri-ne banjur duren di sigar saka sisih pucuk-e. Nanging mas Tri sajake rada kangelan nalika nyukil pucuk-e duren. “Alahh…. Kok angelmen tho.” Aloke“Dicukil terus di sigar nganggo tangan mas, mengko kan bukak dhewe nurut dalane.” Aku aweh aba karo setengah marai mas Tri.“Lha iyo… biasane yo ngana An. Nanging iki kok alot banget yoo….” “Yoh coba iki jajalen. Gantian Sampeyan sing mecah.” Sambunge karo masrahke duren lan bedog marang aku. Duren tak tampani, banjur tak coba kanggo mecah. Pranyata pancen alot tenan, sajake duren-e isih rada mentah. “Apa isih mentah yo mas Duren-e?” “Mosok tho An, yen dideleng saka ambune katone kok wes mateng ki.” Saure mas Tri.“Endi kene tak pecahe aku wae.” Yusi nyandak bedog lan duren sing isih tak cekeli.Duren banjur digawa Yusi rada nyisih ing sacedake tumpukan watu taman. Lan ora nyana ora ngiro babar pisan, Duren banjur di bedog… press… press…. Kaya patrape wong mecah nangka ngana kae….“Beres….. “ aloke Yusi karo wiwit duliti isine Duren.Aku sak kloron kang ora ngiro kedadeyan kuwi banjur gemuyu bebarengan karo apa kang di tindakake dening Yusi.